Държавен вестник, бр. 12, 2026 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  12
 
 
препарати, водене на елементарна отчетност на хигиенните средства и спазване на правилата 
за безопасност и достъпност. 
Работата се извършва чрез използване на професионални инструменти и оборудване 
– прахосмукачки, роботи за почистване, мопове, кофи, ръчни почистващи уреди,  
почистващи и дезинфекциращи препарати. Прилагат се ръчни методи и се използват базови 
специализирани системи за отбелязване на състоянието на стаите. Дейностите се изпълняват 
под ръководството на преки ръководители – супервайзори, старши камериерки или 
управители. 
Работното място включва разнообразни помещения в места за настаняване – 
хотелски стаи, санитарни възли, коридори, рецепции, лоби и други общи части. Работата е 
физически активна, извършва се в екип и е подложена на повишено внимание към детайлите. 
Работното време е разпределено на смени, включително работа през почивни дни и 
официални празници. 
За ефективното упражняване на дейността са необходими организираност, трудова 
дисциплина, отговорност, сръчност, внимание към хигиената, уважително отношение към 
гостите и колегите. Желателно е притежаването на добра физическа издръжливост, готовност 
за обучение и спазване на етични норми и правила за лична хигиена и безопасност. 
 
2.2. Втора степен на професионална квалификация по професията 
Професията „Хотелиерство“ с втора степен на професионална квалификация включва 
изпълнение на основни обслужващи и административни дейности, свързани с посрещането, 
настаняването и изпращането на гости в местата за настаняване. Лицето, придобило тази 
степен на професионална квалификация, извършва приемане на резервации по телефон, 
имейл или чрез онлайн платформи, посреща и регистрира гостите при пристигане, насочва 
ги към стаите и ги информира за основните услуги, предлагани в места за настаняване. 
Завършилият втора степен на професионална квалификация по професията: 
- участва в предоставянето на допълнителни услуги, като румсървис, туристическа 
информация, резервации на съпътстващи услуги (СПА, транспорт, екскурзии); 
 - познава и прилага основи на езикова комуникация с гости, включително на чужд 
език, при стандартни обслужващи ситуации; 
- прилага добри практики за устойчиво развитие чрез намаляване на отпадъци, 
ефективно използване на ресурси и осигуряване на екологичен подход в обслужването. 
Работата се извършва основно на преден офис (front office) в места за настаняване – 
хотелски рецепции, информационни бюра или административни зони с пряк достъп до гости 
и посетители.  
В рамките на своята работа лицето използва специфичен хотелски софтуер и други 
дигитални инструменти за въвеждане и актуализиране на данни, следи графиците за заетост 
и подготвя информационни справки за освобождаване и почистване на помещенията. 
Участва в изготвянето на основни справки, следи за своевременното почистване и зареждане 
на стаите, съдейства при предоставянето на допълнителни услуги. 
Завършилият втора степен на професионална квалификация по професията приема 
плащания в брой или с карта чрез хотелски софтуер и касова система, отчита постъпленията 
според указанията и спазва изискванията за точност при работа с пари и лични данни. Не 
извършва финансово планиране, но подпомага воденето на текуща отчетност при 
обслужването на гостите. 
Работното време е гъвкаво и се определя съгласно разпоредбите на Кодекса на труда, 
включително възможността за сумирано изчисляване на работното време при спазване на 
изискванията за междудневна и междуседмична почивка. Необходима е добра